En dyne gik natten til fredag i brand og spredte røg i en opgang.

Beredskabscenter Aalborg modtog klokken 01.33 en melding om røg i en opgang på Signalvej i Aalborg, og det viste sig, at røgen kom fra en dyne, der var gået ild i. Dynen var blevet smidt ud på gaden, hvor branden hurtigt blev slukket. Der skete ikke yderligere skade, fortæller indsatsleder René Kærup. Lejlighedens beboer, en mand på cirka 30 år, var så beruset, at det ikke var muligt at afhøre ham i nat.